Die AfriForum-buurtwag in Kuruman het op 8 September in samewerking met die SAPD ’n voertuig wat tydens die Daniëlskuil-kleinhoewe-aanval gesteel is, opgespoor. Die vonds is gemaak ná die buurtwag ’n wenk ontvang het om op die uitkyk vir die gesteelde voertuig te wees omdat dit vermoedelik na Kuruman op pad was. Geen van die verdagtes wat by die motordiefstal betrokke was is egter vasgetrek nie.
Die voertuig is intussen aan sy eienaar terugbesorg nadat die SAPD die vereiste forensiese ondersoek afgehandel het.